tomron87/hebrew-wikipedia-sentences-corpus huggingface dataset:
באפריל 2017, לפני פרסום התיארוך של שרידי דינאלדי, ערכו פלאואנתרופולוגים אוסטרלים ואמריקנים ניתוח פילוגנטי קלדיסטי על-פי 133 מאפייני גולגולת, שיניים ושלד במאובנים של מספר מיני אדם ואוסטרלופיתקוס, ובכללם הומו נאלדי.
למרות שימוש במספר שיטות שונות לפענוח העץ הפילוגנטי במחקר זה, בכולן סווג נאלדי באופן חלש אך עקבי לענף אחד עם הומו גאורגיקוס, ובנפרד מן הענפים של ארקטוס, הומו ארגסטר, הומו הביליס או הומו ספיינס.
משמעו של מוצא מוקדם של נאלדי בפלייסטוקן התיכון יהיה שהמין שרד יותר ממיליון שנה לצד מיני אדם אחרים, ללא גידול בנפח המוח.
עם זאת, בתסריט כזה יש להסביר את התכונות המודרניות יחסית של המין, כמו כף היד, כף הרגל ושיניו הקטנות, כהתפתחות מקבילה לזו של מיני אדם אחרים.
חוקרי המערה גם הציעו אפשרות של רביית כלאיים בין נאלדי לבין מיני אדם שחיו באותה תקופה, בדומה לרביית הכלאיים הידועה בין האדם המודרני לאדם הניאנדרטלי ולאדם הדניסובי, ואף שרבייה זו תרמה להתפתחותו של ספיינס מודרני אנטומית באפריקה.
חקר המגוון הגנטי של בני-אדם אפריקאים כיום אכן מצביע על תרומות גנטיות של בני-אדם ארכאיים, אולם בדיקת ההשערה שהומו נאלדי היה בין התורמים תחייב קרוב לוודאי מיצוי DNA משרידי מערת רייזינג סטאר, משימה קשה אם כי לא בלתי-אפשרית.
רצף דנ"א מיטוכונדריאלי כבר מוצה בהצלחה ממאובני לוס ווסוס בהרי אטאפוורקה, שהתיארוך שלהם אף מעט עתיק משל שרידי דינאלדי.
הומו סאקר היא דמות של המשפט הרומי: אדם שהוצא מחוץ לחוק וכל אחד יכול להרוג אותו, אך אסור להקריב אותו בטקסים דתיים.
משמעות המונח sacer בדת הרומית העתיקה אינה חופפת באופן מלא עם משמעות המונח לאחר ביסוס הנצרות, ואושר אומצה לאנגלית כ-sacred (קדוש).
בדת הרומית העתיקה sacer, בדומה למילה קָדוֹש בעברית, מציינת משמעות של "הפרדה" משאר החברה וכוללת תחושה של "מקודש" או "מקולל".
ה-homo sacer יכול להתפרש פשוט כאדם ש"נמחק" מהחברה ונשללו ממנו כל הזכויות וכל הדת אזרחית.
homo sacer מוגדר במונחים משפטיים כמישהו שיכול להיהרג מבלי שההורג יוכר כרוצח, וכאדם שלא ניתן להעלותו כקורבן אדם.
האדם המקודש יכול להיות מפורש כאדם שמחוץ לחוק, או מעליו.
במקרה של מלכים מסוימים במסורות משפטיות מערביות, הריבון וההומו סאקר התאחדו.
מעמדו של ההומו סאקר יכול להשתנות כתוצאה משבירת שבועה.
שבועה בעת העתיקה הייתה למעשה קללה עצמית מותנה, לדוגמה: פנייה לאלים ובקשת עונש מהם במקרה של שבירת השבועה.
שובר שבועה נחשב לרכוש האלים שכלפיהם השבועה נשברה.
אם שובר השבועה נהרג, הדבר היה מתפרש כנקמת האלים.
מאחר ששובר השבועה כבר היה שייך לאלים עקב הפרת השבועה, הוא לא היה יכול להשתייך לחברה אנושית, או להיות שייך לאלים אחרים.
התייחסות ישירה למעמד זה נמצאת בחוקי שנים-עשר הלוחות, חוקים של הרפובליקה הרומית שנכתבו במאה ה-5. אחת הפסקאות מציינת כי פטרון אשר היה מרמה את לקוחותיו נחשב ל-sacer.
הרעיון של המעמד של פורע חוק, פושע שהוכרז כבלתי מוגן על ידי החוק וכתוצאה מכך יכול להיות להיהרג על ידי כל אחד ללא עונש, נמשך לאורך כל ימי הביניים, ובוטל לראשונה באנגליה על ידי חוק הביאס קורפוס משנת 1679, שקובע כי כל פושע חייב לעמוד בפני משפט לפני שנענש.
הומה מחמוד אבדין (או עאבדין בתעתיק מדויק מאורדו ומערבית; באורדו: هما محمود عابدین; באנגלית: Huma Mahmood Abedin; נולדה ב-28 ביולי 1976) היא עוזרת פוליטית ויועצת אסטרטגית אמריקאית.
ידועה במיוחד עקב קשריה ההדוקים עם הילרי קלינטון, אשר אבדין משמשת כיועצתה הקרובה מאז שנת 2000.
אביה, סייד זניהול, מוסלמי ממוצא הודי, בעל דוקטורט מאוניברסיטת פנסילבניה, מנהל מכון מחקר ליחסי מזרח-מערב ושילוב בין-דתי ומחברו של ספר אודות מיעוטים מוסלמים בעולם.
אמה, סלמה מחמוד, ממוצא פקיסטני, אף היא בעלת תואר דוקטור מאוניברסיטת פנסילבניה ופרופסור לסוציולוגיה באוניברסיטת ג'דה שבערב הסעודית.
בשל עבודתם של הוריה גדלה אבדין בערב הסעודית, התחנכה בבית ספר בריטי לבנות ונסעה רבות בעולם.
בבגרותה חזרה לארצות הברית על מנת להשלים את לימודיה בקולג' וסיימה לימודי בוגר אוניברסיטה מאוניברסיטת ג'ורג' וושינגטון בוושינגטון די.
בשנת 1996 התקבלה אבדין כמתמחה להילרי קלינטון בהיותה הגברת הראשונה של ארצות הברית ושימשה כעוזרת אישית.
בין השתיים נקשרו קשרים אמיצים.
במקביל כיהנה כעורכת בכתב העת Journal of Muslim Minority Affairs ("כתב עת לענייני מיעוטים מוסלמיים").
בשנת 2000 ליוותה את קלינטון במסע הבחירות שלה לסנאט, ובשנת 2008 ניצבה לצדה במירוץ לראשות הבחירות המקדימות של המפלגה הדמוקרטית לקראת הבחירות לנשיאות ארצות הברית 2008, בהן כשלה קלינטון.
עם זאת, המסע חשף אותה לעין הציבורית, והסנטור ג'ון מקיין, שרץ אף הוא לנשיאות ארצות הברית, אך מטעם המפלגה הרפובליקנית היריבה, שיבח את אבדין במילים "היא אדם עם אינטלקט ענק וידע מעמיק במגוון נושאים, במיוחד באלה הנוגעים במזרח התיכון".
בשנת 2009 התמנתה אבדין לסגנית ראש המטה של קלינטון במחלקת המדינה של ארצות הברית, במינוי מיוחד.
במקביל עבדה בחברת הייעוץ האסטרטגי Teneo וב"קרן קלינטון" (Clinton Foundation) שהקימו בני הזוג.
בשנת 2010 מנה אותה הטיים מגזין ברשימת "40 מתחת ל-40" בה נמנו ארבעים צעירים בולטים המסומנים כמנהיגים הפוליטיים העתידיים של ארצות הברית.
עם עזיבתה של קלינטון את מחלקת המדינה ב-2013 פתחה אבדין חברת ייעוץ פרטית, Zain Endeavors LLC.
ב-2015 הצטרפה אבדין לצוותה של קלינטון במהלך המירוץ לראשות הבחירות המקדימות של המפלגה הדמוקרטית לקראת הבחירות לנשיאות ארצות הברית 2016 כיועצת אישית וכדמות המקורבת ביותר לקלינטון וכסגנית בפועל של מנהל המירוץ.
ב-28 באוקטובר 2016 החליט ראש הבולשת הפדרלית (ה-FBI) ג'יימס קומי לפתוח מחדש בחקירה נגד הילרי קלינטון, לאחר שהתגלה חומר חדש העלול לשמש נגדה בחקירת פרשת האימיילים.
החומר נמצא בהתקנים השייכים לאבדין ולאנתוני וינר.
ביולי 2010 נישאה לחבר בית הנבחרים של ארצות הברית היהודי, אנתוני וינר.
ביוני 2011 נאלץ וינר להתפטר מהקונגרס לאחר שנאלץ להודות כי שלח לשש נשים דרך חשבון הטוויטר שלו צילומים מיניים "בלתי הולמים".
בדצמבר 2011 נולד בנם, ג'ורדן זיין וינר.
אבדין תמכה בהתמודדות בעלה על ראשות עיריית ניו-יורק, שכשלה.
ב-29 באוגוסט 2016 היא הודיעה על פרידה מבעלה לאחר שנחשף כי שלח צילומים מיניים נוספים.
בשנת 2022, החלה לצאת עם השחקן בראדלי קופר.
נכון ל-2024 היא במערכת יחסים עם אלכסנדר סורוס.
אבדין דוברת אנגלית, הינדוסטנית וערבית.
הומו ספיינס מודרני אנטומית , במינוח המקובל בתחום הפלאואנתרופולוגיה, הם בני אדם, חיים או שרידים ומאובנים, אשר זהים מבחינה אנטומית לבני-אדם בני-ימינו.
יש חוקרים המגדירים בני אדם כאלו במינוח הטקסונומי כתת-מין "הומו ספיינס ספיינס" (Homo sapiens sapiens) או אדם נבון מודרני בתוך מין האדם.
מטרת מיון זה הוא להבדילם מאוכלוסיות קדומות נכחדות של "ספיינס ארכאי", כלומר בני-אדם המשויכים למין הומו ספיינס אך שונים באנטומיה שלהם מבני-אדם בני-ימינו, כגון האדם הניאנדרטלי המסווג על ידי חלק מן החוקרים כתת-מין "ניאנדרתלנסיס" של הומו ספיינס (Homo sapiens neanderthalensis).
האנטומיה המגדירה מאובני אדם מודרניים היא בפועל אנטומיה של השלד.
זאת מכיוון שרקמות "רכות" (היינו, שאינן עצמות או שיניים) שורדות רק לעיתים נדירות מאוד בממצאי המאובנים.
לפיכך לא ניתן להוציא מכלל אפשרות שגם בני-אדם קדמונים שהוגדרו כ"מודרניים אנטומית" היו בעלי רקמות רכות עם תכונות אנטומיות שונות מאלו של בני-אדם חיים כיום.
בהשוואה לניאנדרטלים וספיינס ארכאי, התכונות האנטומיות המאפיינות את שלד האדם המודרני הן:
גולגולת שבאופן יחסי גבוהה יותר (במימד האנכי) וקצרה יותר (מפנים לאחור).
הלסתות קטנות עד כדי כך שהשיניים הטוחנות האחוריות ביותר (שיני בינה) חורגות בגיל מאוחר, או אף אינן חורגות כלל.
בנוסף לעדות המאובנים, העדויות הגנטיות מרצפי הגנום של אנשים ברחבי העולם, ולאחרונה אף עדויות פלאוגנטיות מגנומים שמוצו מתוך מאובני אדם, אף הן מצביעות על מקורה של האנושות המודרנית ביבשת אפריקה לפני כ-200 אלף שנה.
המאובן העתיק ביותר אשר זהה באנטומיה שלו לבני אדם מודרניים הוא גולגולת שהתגלתה באפריקה המזרחית, באתר קיביש לחופי נהר אומו בדרום אתיופיה, כ-80 ק"מ מצפון לאגם טורקאנה, וידועה בספרות המדעית בכינוי "אומו 1" (Omo I).
הגולגולת תוארכה בשיטה הרדיומטרית ארגון-ארגון לגיל של כ-195 אלף שנה לפני זמננו.
אומו 1 התגלתה כ-2.5 ק"מ מגולגולת אדם נוספת המסומנת "אומו 2", שתוארכה באותה שיטה לתארוך כמעט זהה, אך בניגוד לאומו 1 האנטומיה שלה ארכאית, דומה לזו של גולגולות אדם עתיקות יותר.
במשך שנים רבות, מאובני האדם המודרני הקדומים ביותר מחוץ לאפריקה נמצאו אף הם בארץ ישראל, במערת הגדי בנחל מערות שבכרמל (תיארוך מעודכן כ-120 אלף שנה לפני זמננו) ובהר הקפיצה ליד נצרת (תיארוך מעודכן כ-100 אלף שנה לפני זמננו).
בשנים האחרונות, שתי תגליות ממערת מיסליה בישראל וממערת אפידימה ביוון עשויות לייצג בני אדם מודרניים קדומים אף יותר מחוץ לאפריקה.
הלסת העליונה שהתגלתה במערת מיסליה תוארכה באמצעות הצלבה של תיארוך רדיומטרי אורניום-תוריום עם מספר שיטות תיארוך נוספות לטווח של כ-194 עד 177 אלפי שנים לפני זמננו.
ממצאי מיסליה ואפידימה אף אינם ניתנים להשוואה זה עם זה, שכן הלסת של אפידימה 1 לא נמצאה.
לעומתם כוללים המאובנים ממערת הגדי וממערת הקפיצה את רוב חלקי הגולגולת והשלד ממספר פרטים שונים, שכולם מודרניים אנטומית.
במערת Skhūl בשנת 1931 על הר הכרמל בישראל היה ילד בן 3 עד 5, קבור בכוונה לפני כ-140 כ"א.
המאובן הוקצה להומו ספיינס, הומו ניאנדרתלנזיס, או בן כלאיים של שני המינים, והוא מוכר כיום כ"אדם מודרני מבחינה אנטומית.
בשנת 1931 התגלה במערת Skhūl בשנת 1931 על הר הכרמל בישראל שלד מאובן של ילד בן 3 עד 5, שנקבר לפני כמאה וארבעים אלף שנה.
ייתכן שמאובני אפידימה, מיסליה, הגדי והקפיצה מייצגים הגירות מוקדמות של האדם המודרני אל מחוץ לאפריקה, שלא שרדו.
במערת אפידימה נמצאה גולגולת נוספת, המתוארכת לתקופה מאוחרת יותר של 170 אלף שנה, שהיא דווקא בעלת מאפיינים ניאנדרטליים.
בדומה לכך, בארץ ישראל נמצאו מתקופה מאוחרת יותר ממאובני מיסליה, הגדי והקפיצה בעיקר מאובני ניאנדרטלים, למשל אלו ממערת תנור (160 עד 100 אלף שנה), ממערת כבארה (62 עד 48 אלף שנה), וממערת עמוד (61 עד 53 אלפי שנה).
נראה כי רק לפני כ-60 אלף שנה החלה הגירה נרחבת של האדם המודרני אל מחוץ לאפריקה, אשר עיצבה את תפוצתה של האנושות בת-זמננו.
אחת הדוגמאות הקדומות ביותר לגל הנדידה המאוחר עשויה להיות הגולגולת ממערת מנות בישראל שגילה כ-55 אלף שנה.
על פי הממצאים הגנטיים וממצאי המאובנים נראה כי בני-אדם מודרניים הגיעו לאוסטרליה לפני כ-45 אלף שנה, לאירופה לפני כ-40 אלף שנה ולאמריקה לפני כ-17 אלף שנה.
בני-אדם מודרניים אנטומית מוקדמים ונוכחיים
יש חוקרים המחלקים שרידי בני-אדם מודרניים אנטומית בחלוקה נוספת ל"מוקדמים" (Early Modern Humans או בראשי-תבות EMH) ול"נוכחיים" (Recent Modern Humans או בראשי תבות RMH).
בני-אדם מודרניים מוקדמים לפי חלוקה זו הם בעלי מאפיינים ארכאיים שונים כדוגמת רכס גבות בולט יותר, קופסת מוח נמוכה ומאורכת יותר, בליטת סנטר פחות מפותחת ומבנה שלד וגולגולת פחות עדין.
מאפיינים ארכאיים כאלו נפוצים בייחוד אצל השרידים הקדומים יותר כמו גולגולות אומו 1 וסחול 1, אך הם בדרך-כלל אינם חורגים מאלו שניתן למצוא בכמה שלדי בני-אדם החיים כיום, ולכן עדיין מוגדרים כ"מודרניים אנטומית".
אין גבולות מוסכמים וברורים בין בני-אדם "מודרניים נוכחיים", "מודרניים מוקדמים" ו"ארכאים", והמעבר בין קטגוריות אלו הדרגתי מאוד.
בשנת 2017 דווח על תיארוך גולגולות אדם מג'בל איע'וד במרוקו לתקופה של כ-315 אלף שנה לפני זמננו.
לגולגולות אלו פנים מודרניות אך קופסת המוח שלהן עדיין מאורכת בדומה לאלו של ניאנדרטלים.
ממצאי ג'בל איע'וד הוגדרו על ידי מגליהם וכמה חוקרים אחרים כשרידים הידועים העתיקים ביותר של המין הומו ספיינס.
ואולם הם לא ייחשבו בהכרח כעתיקים ביותר אצל חוקרים רבים הכוללים במין הומו ספיינס גם ניאנדרטלים, ומשום כך גם את האבות הקדמונים המשותפים לניאנדרטלים ולבני-אדם בני-ימינו, אשר חיו לפני למעלה מ-600 אלף שנה לפי חישובי שעון מולקולרי.
לדוגמה, שרידי סימה דה לוס ווסוס בהרי אטאפוורקה מתוארכים לתקופה של 350 אלף שנה לפחות, ולהערכת מרבית החוקרים הם שייכים לענף שהתפתח לניאנדרטלים.
לפיכך הם עשויים להיות מסווגים על ידי חוקרים שונים כהומו ניאנדרתלנסיס, הומו היידלברגנסיס או הומו ספיינס ארכאי.
"מודרניות" של בני-אדם פרהיסטוריים ניתן להגדיר בשלושה מובנים שונים לפחות: במובן האנטומי על פי תצורת השלד שלהם, במובן הגנטי על פי רצף הגנום שלהם, ובמובן ההתנהגותי על פי התרבות שלהם.
מודרניות אנטומית איננה מחייבת מודרניות התנהגותית, למשל מאובנים מודרניים אנטומית ממערת הגדי וממערת הקפיצה, כמו גם ממרבית האתרים באפריקה של תקופת האבן התיכונה האפריקאית, נמצאו ביחד עם כלי אבן של התרבות המוסטרית המאפיינת גם אתרים של ניאנדרטלים מאותה תקופה, ואיננה נחשבת למודרנית התנהגותית.
האתר הארכאולוגי העתיק ביותר שבו התגלתה תרבות מודרנית באופן מובהק הוא מערת בלומבוס בדרום-אפריקה מלפני כ-75 אלף שנים, מאוחר בהרבה מן המאובנים המודרניים אנטומית העתיקים ביותר.
מצד שני, מאפיינים בודדים מוקדמים של מודרניות התנהגותית, כמו קבורה, פיגמנטים של צבע וקונכיות מנוקבות לקישוט, נמצאו גם בסמיכות למאובני מערת הגדי ומערת הקפיצה וגם באתרים של ניאנדרטלים שאינם מודרניים אנטומית.
הקשר בין מודרניות אנטומית למודרניות גנטית ככל הנראה הדוק יותר, אך איננו קל לבדיקה מכיוון שרק מתוך מיעוט זעיר של מאובני אדם פרהיסטוריים הצליחו למצות דנ"א נקי דיו לפיענוח רצף הנוקלאוטידים, וכמה ממאובנים אלו הם שברי עצם שלא ניתן לשחזר את האנטומיה שלהם.
הגולגולת המסומנת "אואסה 1", בת 42 אלף עד 37 אלף שנה ממערת פסטרה קו אואסה ברומניה, היא בעלת אנטומיה מודרנית ברובה אך מפגינה מספר תכונות ארכאיות.
הדנ"א שמוצה ממנה מכיל 6% עד 9% דנ"א ניאנדרטלי, יותר מאשר בכל אדם חי שנבדק (אצל בני-אדם מחוץ לאפריקה בימינו יש בממוצע כ-2% דנ"א ניאנדרטלי).
בעליה של אואסה 1 היה צאצא של רביית כלאיים בין בני-אדם מודרניים אנטומית לניאנדרטלים, ומתוך האחוז ואורך מקטעי הדנ"א הניאנדרטלי אצלו ניתן להסיק שרביית הכלאיים התרחשה 4–6 דורות לפניו.
הוֹמוֹ לוזוננסיס (שם מדעי: Homo luzonensis; "הומו" מלטינית = אדם, "לוזוננסיס" = מהאי לוזון) הוא מין נכחד מן הסוג אדם, שהוגדר באפריל 2019 לתיאור עצמות מאובנות ושיניים של לפחות שלושה פרטים – שני מבוגרים וילד – שהתגלו החל משנת 2007 במערת קאיאו שבאי לוזון שבפיליפינים.
השרידים מתוארכים לתקופה של 67 אלף עד 50 אלף שנה לפני זמננו, והם נבדלים בגודלם ובצורתם גם מעצמות אדם מודרני וגם מעצמות של מיני הומינינים נכחדים כמו הומו פלורסיינסיס והאדם הניאנדרטלי, הבדלים אשר לדעת מגליהם מצדיקים את סיווגם הראשוני כמין חדש למדע בסוג האדם.
ייתכן שמין זה התפתח מהומינינים קדומים יותר אשר הותירו כלי אבן המתוארכים לתקופה של 709 אלף שנה לפני זמננו באתר אחר באי לוזון.
מערת קאיאו היא הנגישה ביותר מתוך מערכת של יותר מ-300 מערות אבן גיר בצפון האי לוזון שבפיליפינים.
בשנת 1932 ביקר במערה המושל האמריקני תאודור רוזוולט הבן, ובשנת 1935 הפך אותה לחלק מפארק לאומי, מן הראשונים שהוכרזו בפיליפינים.
מוכרים במערה תשעה חדרים, שהגישה אל שניים מתוכם נחסמה כתוצאה מרעידות אדמה.
הם עשירים בספלאותמים כמו זקיפים ונטיפים.
החל משנת 2003 נחפרה מערת קאיאו על ידי צוות בראשות הארכאולוג הפיליפיני ארמנד סלבדור מיחארס מאוניברסיטת הפיליפינים בקזון סיטי, כדי לקבוע את השכבה המבדילה בין התקופה הפלאוליתית לתקופה הנאוליתית בהולוקן התיכון והעליון.
בחפירה זו נחשפו כלי חלמיש בני עד 24 אלף שנה (תארוך פחמן-14 בלתי מכוייל).
ממצאים אלו היו המניע לחפירה עמוקה יותר במערה החל משנת 2007, בשיתוף עם הגאולוג הגרמני ריינר גרין (Rainer Grün) מן האוניברסיטה הלאומית של אוסטרליה, המתמחה בתיארוך מאובני הומינינים, ולקח חלק גם בתיארוך ממצאי הומו פלורסיינסיס באי פלורס.
בחפירה העמוקה נמצאו בתחילה בעיקר עצמות איילים פיליפיניים, אך בעומק של 275 ס"מ מתחת לרצפת המערה נמצאה עצם מסרק שלישית מכף הרגל הימנית של אדם, שמאוחר יותר סומנה CCH1 (ראשי תיבות באנגלית: הומינין מס' 1 ממערת קאיאו).
דגימות מן העצם CCH1 ומשתי שיני אייל שנמצאו בעומק דומה תוארכו בשתי שיטות שונות: תיארוך רדיומטרי אורניום-תוריום ותהודה מגנטית אלקטרונית, לתקופה של לפחות 67 אלף שנה לפני זמננו.
תארוך זה הפך את העצם למאובן ההומיניני הקדום ביותר שהתגלה עד אז בפיליפינים.
מאובן האדם הקדום ביותר בפיליפינים עד לתגלית זו היה אדם מודרני מתקופה של 47 אלף שנה לפני זמננו, במערת טאבון באי פלאוואן.
התגלית פורסמה בשנת 2010, במאמר מדעי ששייך את CCH1 לסוג האדם בלי להגדיר את המין, וציין כי היא קטנה מאוד במידותיה, ומתאימה גם לטווח הגדלים של הומו הביליס והומו פלורסיינסיס.
הגילוי הוביל להרחבת החפירות במערה ולמחקר נוסף של הממצאים, על ידי הצוות הפיליפיני בשיתוף עם הפלאואנתרופולוג הצרפתי פלורנט דטרויט ממוזיאון האדם ומן המרכז הלאומי למחקר מדעי בצרפת, ריינר גרין וחוקרים נוספים מאוניברסיטאות בצרפת ובאוסטרליה.
בבדיקות הנוספות התגלו באותה שכבה 12 שרידי אדם נוספים: 7 שיניים טוחנות וקדם-טוחנות, 2 עצמות אצבעות מכף היד, 2 עצמות אצבעות מכף הרגל, ושבר של עצם ירך.
דגימות מתוך שתיים מן העצמות תוארכו לתקופה של 50 אלף שנה ו-67 אלף שנה לפני זמננו בשיטת אורניום-תוריום.
שרידים אלו השתייכו לשלושה פרטים שונים לפחות, שניים מהם מבוגרים וילד אחד.
אפילו אותן שיניים שהשתייכו לפרטים בוגרים לפי מידת השחיקה שלהן היו בין השיניים הקטנות ביותר שהתגלו אי-פעם אצל הומינין בוגר כלשהו.
לא התגלו עדיין עצמות גפיים שלמות מספיק כדי להעריך את גובהם של בעלי העצמות, אך נראה שבדומה לפלורסיינסיס ("הוביטים") הם היו נמוכי-קומה מאוד, אולי ננסיים בגודלם.
הצוות הבינלאומי הגדיר רשמית את המין הומו לוזוננסיס (על שם האי לוזון) באפריל 2019, במאמר מדעי בכתב העת המדעי היוקרתי Nature.
החוקרים ניסו גם למצות DNA מתוך העצמות, כפי שכבר נעשה בהצלחה בכמה עצמות ניאנדרטלים, דניסובים ואדם מודרני מתקופות דומות.
אך כמו בשרידים אחרים באזור הטרופי, למשל אלו של פלורסיינסיס, כשלו ניסיונות המיצוי עד למועד הגדרת המין באפריל 2019, קרוב לוודאי עקב החום והלחות אשר מזרזים התפרקות חומצות גרעין לאחר המוות.
מעט מאוד ידוע על האנטומיה והמורפולוגיה של לוזוננסיס, שכן המאובנים המעטים שהתגלו כוללים בעיקר עצמות שיניים ואצבעות.
עם זאת, חוקרי המאובנים טוענים שהם שונים דים מאלו של כל מין הומיניני אחר, ולפיכך מצדיקים הגדרת מין חדש בסוג האדם.
לא התגלו גולגולות של לוזוננסיס, ולכן לא ניתן להעריך את נפח המוח אצלו.
עצמות השלד שהתגלו מועטות וחלקיות מכדי להעריך את גודל גופו, אך לפי השיניים הקטנות מאוד הוערך שקומתו לא הייתה גבוהה מ-120 ס"מ, ואולי אף נמוכה יותר.
השיניים הקדם-טוחנות ממערת קאיאו דומות בגודלן לאלו של ספיינס ופלורסיינסיס, וקטנות מאלו של כל הומינין אחר.
מאפיינים אנטומיים אחרים שלהם מזכירים קדם-טוחנות של אוסטרלופיתקים, אשר במידותיהן המוחלטות הן גדולות הרבה יותר.
השיניים הטוחנות ממערת קאיאו קטנות אפילו מן הטוחנות של ספיינס ופלורסיינסיס, ולפיכך הן הטוחנות ההומיניניות הקטנות ביותר שהתגלו אי-פעם אצל פרט בוגר.
האנטומיה של עצמות אצבעות היד והרגל ממערת קאיאו אף היא מזכירה אנטומיה של אוסטרלופיתקים, ובפרט עצם אצבע רגל מעוקלת בדומה לעצמות אצבעות אוסטרלופיתקים, ועשויה לרמז על התאמה לטיפוס על עצים.
התאמות לטיפוס נחשבו זמן רב ליוצאות דופן במינים המאוחרים של סוג האדם, הנתפס בדרך-כלל כשוכן קרקע מובהק, אך לאחרונה הוצעו גם בבדיקת שלדי פלורסיינסיס והומו נאלדי.
הפיליפינים והאי לוזון בצפונם נמצאים ממזרח למדף סונדה, שעומקו כיום רק כמאה מטרים מתחת לפני הים, ובשיאה של תקופת הקרח של הפליסטוקן, כאשר מפלס פני הים היה נמוך יותר, איחד את מרבית איי סונדה הגדולים כמו ג'אווה, סומטרה ובורנאו עם יבשת אסיה.
ייתכן שגם כמה מאיי הפיליפינים היו מחוברים למדף סונדה בתקופה זו, ובכל מקרה המצרים ביניהם צרים ורדודים אף כיום.
מבחינת עולם החי שבו משויך האי לפאונה של וולאסאה (Wallacea), על שמו של חוקר הטבע הבריטי אלפרד ראסל וולאס, שחקר את עולם החי של איי אינדונזיה במחצית השנייה של המאה ה-19, והסיק את עקרון הברירה הטבעית במקביל ובאופן בלתי-תלוי מצ'ארלס דרווין.
וולאס זיהה באיים את העדויות להגירתם של מיני בעלי-חיים וצמחים מאסיה ומאוסטרליה, באותו אופן שבו זיהה דרווין את העדויות להגירתם של מינים מיבשת אמריקה הדרומית לאיי גלאפגוס.
בין המינים שנדדו מיבשת אסיה לאי לוזון היו מיני קרנפים שעצמותיהם הטבוחות התגלו יחד עם כלי אבן מלפני כ-700 אלף שנה.
לוח זמנים פרהיסטורי תקופה אירועים (אלפי שנים לפני זמננו) פלאוליתיתתחתונה 1,500-4,200: מאובניאוסטרלופיתקים באפריקה.
1,750: מאובני הומו ארקטוס באתר דמניסי בגאורגיה.
1,500: מאובני הומו ארקטוסהקדומים ביותר באי ג'אווה.
1,020: כלי אבן באתרוולו סגה באי פלורס.
800-880: כלי אבן באתרמאטה מנגה בפלורס.
709: כלי אבן באי לוזוןשבפיליפינים.
700: מאובנים קטני מידותבאתר מאטה מנגה.
פלאוליתיתתיכונה 200: כלי אבן באיסולאווסי.
190: כלי אבן קדומיםבמערת ליאנג בואה, פלורס.
100: עצמות פלורסיינסיסהקדומות ביותר בליאנג בואה.
67: עצמות לוזוננסיסהקדומות ביותר בלוזון.
50: כלי האבן המאוחריםביותר בליאנג בואה.מאובני ספיינס מודרניבאיי דרום-מזרח אסיה.
פלאוליתיתעליונה47: מאובני ספיינס מודרניראשונים באיי הפיליפינים.
45: מאובני ספיינס מודרניראשונים באירופה.
ממצאי הומו לוזוננסיס מלוזון מזכירים מבחינות רבות את ממצאי הומו פלורסיינסיס מן האי פלורס, והמגלה ארמנד סלבדור מיחארס אף ציין שתגלית פלורסיינסיס בשנת 2003 הייתה מניע עיקרי להחלטתו להעמיק את החפירות במערת קאיאו לשכבות עתיקות יותר.
ואולם חופרי מערת קאיאו אינם סבורים שממצאי פלורס ולוזון שייכים למעשה לאותו המין.
בנוסף על ההבדלים האנטומיים שנמצאו ביניהם, קשה לדמיין קשר בין שתי האוכלוסיות מכיוון שאיים מבודדים אלו רחוקים זה מזה יותר מ-2,500 ק"מ בים.
אין עדות שטכנולוגיה כלשהי של כלי שיט עמדה לרשות לוזוננסיס ופלורסיינסיס, או לרשות בני-אדם כלשהם לפני ספיינס המודרני, והגירתם לאיים מבודדים ניתנת לאותו הסבר של הגירת בעלי-חיים יבשתיים אחרים לאיים, כגון ציפה על גזעי עצים שנסחפו באקראי לים, אולי בסופות טייפון או בגלי צונאמי האופייניים לאזור זה.
ייתכן איפוא שפלורסיינסיס ולוזוננסיס התפתחו באופן בלתי-תלוי באבולוציה מתכנסת, כל אחד על האי שלו, מאב קדמון משותף שהתפשט ברחבי הארכיפלג המלאי.
אב קדמון זה היה עשוי להיות ספיינס, אך אפשרות זו אינה סבירה מכיוון ששני המינים מתוארכים לתקופה קדומה מזו של ממצאי ספיינס העתיקים ביותר בארכיפלג המלאי, ולפי ממצאים קדומים אף יותר ייתכן ששהו באיים אלו במשך מאות אלפי שנים, היינו הרבה לפני התפתחותו של ספיינס באפריקה.
לפי השערה סבירה יותר, האב הקדמון המשותף היה הומו ארקטוס, אשר היגר מיבשת מוצאו אפריקה לאסיה לפני לפחות 1.8 מיליון שנה, ואשר מאובנים שלו ידועים מן האי ג'אווה בארכיפלג המלאי מלפני עד 1.5 מיליון שנה.
ממצא נוסף קדום משמעותית מן הממצאים הידועים הראשונים של ספיינס בדרום-מזרח אסיה הם כלי אבן שהתגלו עם עצמות טבוחות של פיל סטגודון גמדי נכחד באי סולאווסי בארכיפלג המלאי מלפני כ-200 אלף שנה, ועשויות אף הן לייצג ענף שהתפתח מאותו אב קדמון.
השערה שלישית שהועלתה בנוגע למוצאו של פלורסיינסיס, ועשויה להסביר גם את מוצא לוזוננסיס, היא במין שמוצאו קדום משל ארקטוס, אולי הומו הביליס או אף אוסטרלופיתקים.
השערה זו מתבססת בעיקר על תכונות אנטומיות "פרימיטיביות" בשלדי פלורסיינסיס, וגם במאובני לוזוננסיס נמצאו כמה תכונות המזכירות אוסטרלופיתקים, כגון עצם האצבע המעוקלת העשויה להעיד על התאמה לטיפוס על עצים.
הקושי בהשערה זו הוא שעצמות הביליס ואוסטרלופיתקים מעולם לא נמצאו מחוץ לאפריקה.
ממצאי הומו לוזוננסיס תואמים תפיסה נפוצה יותר ויותר של האבולוציה של האדם בפליסטוקן, לפיה אבולוציה זו הייתה מתפצלת בצורת "שיח", ולא עולה בצורת "סולם" באופן קווי.
מתקופתו של לוזוננסיס מוכרים כיום לפחות ארבעה מינים או אוכלוסיות אדם נוספות מרחבי העולם הישן: ספיינס מודרני, הניאנדרטלים, האדם הדניסובי ופלורסיינסיס, ומתקופה מעט יותר קדומה מוכרים בנוסף גם הומו היידלברגנסיס, הומו ארקטוס והומו נאלדי.
יש בכך משום רמז נוסף שהמצב הקיים, בו שרד רק מין אחד בענף האדם, הוא מצב בלתי-רגיל יחסית, הנובע אולי מכך שמין זה, בהתפשטותו לכל יבשות ואיי כדור הארץ, דחק את רגלי כל שאר המינים ואוכלוסיות האדם.
הוּמוֹ טשקנט (באוזבקית: «Humo» Toshkent xokkey klubi / «Ҳумо» Тошкент хоккей клуби) הוא מועדון הוקי קרח אוזבקי מהעיר טשקנט.
נוסד בסוף 2018. המועדון נקרא על שם הציפור המיתולוגית הומו, שבאוזבקיסטן נחשבת לציפור של אושר, שלווה וחסד.
משחקי הבית נערכים בזירת הקרח בטשקנט "הומו ארנה", המכילה 12,500 מושבים.
קבוצת המילואים, הומו-2, מתמודדת בליגת ההוקי הקזחית.
הטורניר הבינלאומי הראשון של המועדון היה גביע מושל מחוז ניז'ני נובגורוד, שנערך בשנת 2019. "הומו" ניצחה את דינמו ממינסק במשחק על המקום השלישי וזכה למדליית הארד של הטורניר.
בעונת 2019 השתתף המועדון בליגה השנייה בחשיבות אליפות ההוקי האוזבקית.
בתחילת יוני 2019 הוכרז על השתתפות מועדון ההוקי הומו בליגת VHL מאז עונת 2019/2020. במקביל נודע כי למאמן ראשי ומנהל כללי מונו יבגני פופיחין הרוסי ונורמונדס סייס הלטבי, בהתאמה.
המשחק הרשמי הראשון של הומו בליגת VHL היה המשחק מול ריאזאן, שהתקיים ב-11 בספטמבר 2019, בהומו ארנה.
המשחק הסתיים בתוצאה 0–5 לטובת הומו.
ב-30 ביולי 2019 המועדון הציג מדי בית ומדי חוץ במסגרת עבודת מיתוג, שבוצעה על ידי החברה הרוסית OTVETDESIGN.
בינואר 2020 הודיע נשיא פדרציית ההוקי האוזבקית על כוונת הקבוצה להשתתף בליגת KHL החל מעונת 2020/2021. אך מהלך זה לא יצא לפועל.
בעונת 2021/2022 חזרה לליגה האוזבקית.
הומברטו גרזה קאריו הידוע יותר בשם הבמה שלו, מברטו הוא מתאבק מקסיקני, המופיע בארגון ההיאבקות WWE, בתוכנית סמאקדאון.
במקסיקו הוא הופיע תחת שם הבמה אולטימו נינג'ה.
קאריו הוא מתאבק דור שלישי, הבן של הומברטו גרזה ג'וניור והנכד של הומברטו גרזה.
הוא האחיין של הקטור גרזה והבן דוד של מתאבק ה-WWE, אנג'ל גרזה.
ב-16 בדצמבר 2012, קאריו החל בקריירה שלו כמתאבק מקצועי, כשהופיע תחת שם הבמה אולטימו נינג'ה לצד אל נינג'ה ג'וניור בניצחונם על ג'נוסידה והחיה.
אולטימו נינג'ה התאבק במקסיקו במשך שש השנים הבאות במגוון ארגונים היאבקות אחרים כמו Lucha Libre Del Norte, Lucha Libre Del Norte ועוד.
במהלך הקריירה שלו במקסיקו, הוא זכה במספר אליפויות כמו אליפות הזוגות של PCLL, אליפות הזוגות של LyC, אליפות הזוגות של The Crash ואליפות העולם במשקל בינוני של WWA.
כמו כן, הוא הופיעע במגוון ארגוני היאבקות מחוץ למקסיקו כמו Pro Wrestling Noah, Major League Wrestling ועוד.
ב-23 באוגוסט 2018, הומברטו קאריו החל להופיע ב-WWE, כשהוא חתם באופן רשמי על חוזה בארגון ב-18 באוקטובר ביחד עם מספר מגויסים אחרים.
לפני כן, קאריו הופיע ב-19 בספטמבר בתוכנית NXT, כשהפסיד לג'קסון רייקר.
ב-5 בדצמבר בתוכנית NXT, קאריו חבר לראול מנדוזה בהפסדם בקרב זוגות לסטיב קאטלר ווסלי בלייק מקבוצת The Forgotten Sons.
ב-16 בינואר 2019 בתוכנית NXT, קאריו הפסיד בקרב יחידים לג'וני גרגאנו.
ב-15 בינואר 2019 בתוכנית 205 לייב, קאריו רשם את קרב הבכורה שלו ברוסטר הראשי, כשהוא נענה לאתגר הפתוח שהציב האלוף ה-WWE במשקל קל, באדי מרפי.
לעומת זאת, בקרב ביניהם קאריו הפסיד.
בעקבות זאת, הג'נרל מנג'ר של התוכנית, דרייק מאבריק, חשף שקאריו הצטרף לסגל של 205 לייב והוא ייקח חלק בטורניר אשר יתקיים באירוע Worlds Collide.
בטורניר עצמו הוא גבר על זאק גיבסון בסיבוב הראשון, אך נוצח על ידי ולווטין דרים בשלב רבע הגמר וכתוצאה מכך הודח מהטורניר.
שבוע לאחר מכן, קאריו רשם את ניצחון הבכורה שלו בתוכנית לאחר שניצח את גראן מטאליק.
ב-5 בפברואר 2019, קאריו השתתף בקרב הדחות מרובע נגד אקירה טוזאווה, סדריק אלכסנדר וליאו ראש אשר קבע את הטוען לכתר לאליפות ה-WWE במשקל קל נגד באדי מרפי באירוע תא ההדחות, שבסופו טוזאווה ניצח.
ב-27 באוגוסט, קאריו גבר על אוני לורקאן וכתוצאה מכך קיבל קרב על התואר נגד האלוף באותה התקופה, דרו גולאק, באירוע התנגשות של אלופים.
באירוע זה, שנערך ב-15 בספטמבר, הוא נוצח על ידי גולאק בקרב משולש אשר כלל בנוסף את לינסה דוראדו.
באוקטובר 2019, נודע שקאריו הועבר למותג Raw כחלק מהדראפט של שנת 2019. הוא ערך את קרב הבכורה שלו במותג בפרק של ה-21 באוקטובר, כשהפסיד לאלוף האוניברסלי, סת' רולינס.
לאחר מכן, הוא נאבק מול אלוף ארצות הברית, AJ סטיילס בשני קרבות, האחד בפרק של התוכנית Raw והאחר באירוע היהלום שבכתר.
קאריו השיג את ניצחונו הראשון ברוסטר הראשי, כשהצטוות לריקושט ורנדי אורטון בניצחונם על ה-O.C.
(AJ סטיילס, קארל אנדרסון ולוק גאלוס), כשהוא זה שהצמיד את סטיילס לניצחון קבוצתו.
הצמדה זו זיכתה אותו בהזדמנות להיאבק על אליפות ארצות הברית של סטיילס.
אולם, הוא הותקף על ידי חברי קבוצת ה-O.C.
זמן קצר לפני קיום הקרב.
ב-16 בדצמבר בפרק של התוכנית Raw, קאריו התחרה בקרב גונטלט אשר קבע את הטוען לכתר לאליפות ארצות הברית, שבו הוא נוצח על ידי אנדרדה לאחר שהוא לא היה יכול להמשיך עקב ביצוע מהלך ההאמרלוק DDT על הרצפה החשופה מחוץ לזירה, שהשאירה אותו מחוץ לפעילות לשבועות שבאו לאחר מכן.
הוא שב מפציעה מבוימת זו ב-20 בינואר 2020 בפרק של התוכנית Raw, כשהוא נחלץ לעזרת ריי מיסטריו מתקיפה בידי אנדרדה.
מעשה זה הוביל לקיום קרב בין קאריו לאנדרדה על אליפות ארצות הברית באירוע הרויאל ראמבל.
לעומת זאת, אנדרדה שמר על התואר.
לילה לאחר מכן בפרק של התוכנית Raw, השניים התמודדו זה מול זה פעם נוספת, כשהפעם זלינה וגה הפריעה וגרמה לאנדרדה להיפסל.
בתגובה, קאריו התעצבן וביצע עליו את מהלך ההאמרלוק DDT על הרצפה החשופה מחוץ לזירה, מה שגרם לאנדרדה להיעדר מפעילות; הסיבה האמיתית להיעדרות הייתה בגין ההשעיה של אנדרדה מהארגון ל-30 ימים בעקבות הפרת מדיניות הבריאות של ה-WWE.
לאחר מכן, קאריו החל בפיוד עם בן דודו במציאות, אנג'ל גרזה, כאשר זלינה וגה הציגה אותו כמיוצג החדש שלה.
האחרון תקף את קאריו ב-3 בפברואר בפרק של התוכנית Raw.
תקיפה זו הובילה לקיום קרב בין השניים באירוע סופר שואודאון, שבו קאריו נוצח על ידי גרזה.
ב-2 במרץ בפרק של התוכנית Raw, קאריו ומיסטיריו ניצחו את אנדרדה וגרזה, כשקאריו הוא זה שהצמיד את אנדרדה לניצחון, מה שהקנה לו את ההזדמנות להתחרות על אליפות ארצות הברית באירוע תא ההדחות.
באירוע זה, קאריו לא צלח במשימתו בהשגת התואר.
קאריו איתגר את המתלמד של רולינס, מרפי לקרב ביניהם ב-18 במאי בפרק של התוכנית Raw, שבו הוא נחל הפסד.
שבוע לאחר מכן בפרק של התוכנית Raw, קאריו ואליסטר בלאק הפסידו בקרב זוגות למרפי ואוסטין ת'יאורי.
ב-1 ביוני, קאריו ליווה את בלאק לקרב שלו נגד רולינס, שבו בלאק ניצח.
לאחר הקרב, בלאק וקאריו הותקפו על ידי רולינס, מרפי ות'יאורי, כאשר על שניהם בוצע המהלך המסיים של רולינס, הסטומפ.
ב-25 במאי, קאריו ואליסטר בלאק הפסידו בקרב זוגות לאוסטין ת'יאורי ומרפי.
ב-8 ביוני, קאריו ואליסטר בלאק גברו על אוסטין ת'יאורי ומרפי.
ב-29 ביוני, קאריו ואליסטר בלאק הפסידו לסת' רולינס ומרפי.
ב-27 ביולי, קאריו הפסיד בקרב יחידים למרפי.
שבועיים לאחר מכן, קאריו הפסיד לסת' רולינס.
ב-21 בספטמבר, קאריו ודומיניק מיסטריו השתתפו בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס (אנג'לו דוקינס ומונטז פורד) באירוע התנגשות של אלופים נגד אנדרדה ואנג'ל גרזה ונגד סת' רולינס ומרפי, שבסופו אנדרדה וגרזה ניצחו.
ב-5 באוקטובר, קאריו ודומיניק מיסטריו הפסידו בקרב זוגות לסת' רולינס ומרפי.
ב-24 במאי 2021, קאריו הפסיד לשיימוס בקרב שאינו היה על אליפות ארצות הברית של האחרון.
ב-12 ביולי, קאריו לא צלח בניסיונו לזכות באליפות ארצות הברית לאחר שהפסיד לאלוף, שיימוס.
שבוע לאחר מכן, הוא הפסיד פעם נוספת לשיימוס, הפעם בקרב שאינו היה על חגורת האליפות.
ב-30 באוגוסט בפרק של התוכנית Raw, קאריו נחל הפסד לקאריון קרוס.
ב-20 בספטמבר בפרק של התוכנית Raw, קאריו ואנג'ל גרזה ניצחו את מנסור ומוסטפא עלי.
ב-5 בנובמבר בפרק של התוכנית סמאקדאון, קאריו וגרזה ניצחו את סזארו ומנסור.
ב-3 בדצמבר בפרק של התוכנית סמאקדאון, קאריו וגרזה גברו על ה-Viking Raiders.
ב-15 באפריל, הומברטו הפסיד למאדקאפ מוס.
הומברטו קאריו הוא הבן דוד של אנג'ל גרזה, האחיין של הקטור גרזה, נכדו של הומברטו גרזה ובנו של הומברטו גרזה ג'וניור.
בנוסף, הוא אחיין מדרגה שנייה של מריו סגורה, בן דוד מדרגה שנייה של מסקרה פורפורה ואל נינג'ה ג'וניור ובן דוד של אל סולטן.
ב-11 באפריל 2019, קאריו וחברתו, טניה רמירז, התארסו, כשב-27 ביולי, הוא נישא לה.
אליפות הזוגות של PCLL (פעם אחת) - עם אפידמיוס
אליפות הזוגות של LyC (פעם אחת) - עם גרזה ג'וניור
אליפות העולם במשקל בינוני של WWA (פעם אחת)
PWI דירג אותו במקום ה-91 מתוך 500 המתאבקים הטובים ביותר לשנת 2020
אליפות הזוגות של The Crash (פעם אחת) - עם גרזה ג'וניור
הומה מסאהרו (ביפנית: 本間 雅晴; 27 בנובמבר 1887 – 3 באפריל 1946) היה קצין בצבא היפני הקיסרי במהלך מלחמת העולם השנייה, שפיקד על הארמייה היפנית הארבע עשרה, שפלשה לפיליפינים וביצעה את צעדת המוות בבטאן.
לאחר המלחמה, הואשם הומה כפושע מלחמה והוצא להורג על ידי כיתת יורים באפריל 1946.
הומה נולד באי סאדו, בים יפן שנמצא מחוץ למחוז ניאיגטה.
הוא השלים את לימודיו בכיתה ה-14 של האקדמיה הצבאית היפנית הקיסרית בשנת 1907, ובכיתה ה-27 של מכללת מטה הצבא בשנת 1915. להומה היה כבוד עמוק ומידה של הבנה למערב, לאחר ששירת שמונה שנים כנספח צבאי בבריטניה.
בשנת 1917 הוא צורף לגדוד מזרח לנקשייר ובשנת 1918 שירת עם חיל המשלוח הבריטי בצרפת, והוענק לו הצלב הצבאי.
בשנים 1930–1932 הומה שוב נשלח כנספח צבאי לבריטניה, שם בקיאותו בשפה האנגלית הייתה שימושית.
כמו כן, הוטל עליו להיות חלק מהמשלחת היפנית לוועידת פירוק הנשק של ז'נבה בשנת 1932 ושירת במדור העיתונות במשרד הצבא בשנים 1932–1933. הוא קיבל שוב פיקוד שטח, כמפקד גדוד החי"ר הראשון של הצבא הקיסרי בשנים 1933 ל-1935, וקודם לפקד על חטיבת החי"ר ה-32 בשנים 1935-1936.
בשנת 1937 מונה הומה לעוזר מחנה לנסיך צ'יצ'יבו, אחיו של הקיסר.
איתו ערך סיור דיפלומטי באירופה שהסתיים בגרמניה.
שם הוא השתתף בעצרת נירנברג ופגש את אדולף היטלר, איתו ניסה הנסיך להגביר את היחסים בעקבות הסכם אנטי-קומינטרן משנת 1936. לאחר מכן שימש כמפקד צבא טייוואן של כוחות הצבא הקיסריים, והלחין את מילות השיר הצבאי "צבא טייוואן".
יאמאגוצ'י יושיקו ("לי שיאנג לאן" בסינית) הוזמן לשיר את השיר כדי להעצים את המורל הטייוואני.
עם תחילת המלחמה הסינית-יפנית השנייה מונה הומה למפקד הדיוויזיה ה-27 בסין בשנים 1938 עד 1940 והנחה את חסימת הכוחות הזרים בטיאנצין, שם הוביל את המשא ומתן עם הבריטים.
לאחר נפילת ננג'ינג הוא הצהיר בפומבי כי "אם לא יושג שלום באופן מיידי, יתרחש אסון".
הומה הוצא מתפקידו בקווי החזית והועבר מחדש להיות מפקד מחוז צבא טייוואן בין 1940 ל-1941. הוא הועלה לדרגת סגן אלוף ביולי 1938.
עם תחילת המערכה באוקיינוס השקט מונה הומה למפקד הארמייה ה-14 על 14,110 חייליה והוטל עליו לפלוש לפיליפינים.
הוא הורה לחייליו להתייחס לפיליפינים לא כאל אויבים אלא כאל חברים ולכבד את מנהגיהם ודתם.
באחד המקרים, בהגעתו למנילה, עצר הומה את פקודיו והורה לאנשיו לנקות ולהדק את מדיהם, מתוך אמונה כי חיילים מרושלים נוטים יותר לבזוז ולאנוס.
גישה ליברלית זו כלפי אזרחים פיליפינים זיכתה אותו באיבה מצדו הממונה עליו, הגנרל הרוזן היסאיצ'י טראוצ'י, מפקד צבא הדרום, ששלח דיווחים שליליים על הומה לטוקיו ממפקדתו בסייגון.
כמו כן חלה חתרנות הולכת וגוברת בפיקודו של הומה מקבוצה קטנה של כפופים, בהשפעתו של אלוף-משנה מסאנובו צוג'י.
בשמו של הומה, הם שלחו צווים סודיים נגד מדיניותו, כולל הוראה להוציא להורג את השופט הראשי הפיליפיני חוסה עבאד סנטוס וניסיון להוציא להורג את יו"ר בית הנבחרים לשעבר מנואל רוקאס, שהומה גילה עליו בזמן כדי לעצור את ביצוע ההוראה.
הומה לא הצליח להאמין באפשרות שנסיגה לחצי האי בטאן מצד הכוחות הפיליפינים-אמריקאים עשויה להצליח ולהפר את לוח הזמנים היפני.
עד שזיהה את טעותו, הוחלפה חטיבת החי"ר הטובה ביותר בחטיבת מילואים מאומנת באופן גרוע, מה שהחליש מאוד את כוח ההתקפה שלו.
במקום לבזבז את אנשיו בתקיפות חזיתיות זועמות, הוא ניסה להערים על הכוחות האמריקניים.
דבר זה גרר ביקורת מצד הממונים עליו שהאמינו שהוא "מזוהם" מרעיונות מערביים לשמירת חיי אנשיו.
מודאג מהמתקפה התקועה בלוזון, הירוהיטו לחץ על הרמטכ"ל האג'ימה סוגיאמה פעמיים בינואר 1942 להגדיל את כוח גייסות ולהשיק מתקפת מחץ מהירה על בטאן.
בעקבות פקודות אלה הפעיל סוגיאמה לחץ על הומה לחדש את התקפותיו.
הקרב שהתפתח בעקבותיו, החל בינואר 1942 והיה אחד האינטנסיביים ביותר במערכה.
לאחר הניצחון היפני באפריל, צעדו לפחות 60,000 שבויי מלחמה של בעלות הברית במרחק של 100 ק"מ למחנה שבויי מלחמה.
עקב יחס רע והתעללות מצד חיילים יפנים, לפחות 5,500 חיילי בעלות הברית מתו במהלך הצעדה.
הומה נודעה בכינוי "החיה של בטאן" בקרב חיילי בעלות הברית.
חרף הניצחון היפני בקרב בטאן, היחסים המידרדרים בין הומה לסוגייאמה הובילו להדחתו של הומה מהפיקוד זמן קצר לאחר נפילת קורגידור והוא היה אז מפקד הארמייה ה-14 בשם בלבד.
הניו יורק טיימס דיווח בטעות לפני נפילת בטאן כי הומה הוחלף על ידי הגנרל יאמאשיטה, וכי הומה התאבד.
המטה הכללי הקיסרי ראה את הומה כמפקד שלא מספיק אגרסיבי במלחמה (וכתוצאה מכך העלות הגבוהה והעיכוב הרב בהבטחת כניעת הכוחות האמריקניים והפיליפינים) ויחסו המקל מדי כלפי העם הפיליפיני והוא אולץ לאחר מכן לפרוש באוגוסט 1943. הומה פרש מהצבא וחי בהפרדה למחצה ביפן עד סוף המלחמה.
משפט והוצאה להורג על פשעי מלחמה
לאחר כניעת יפן, באמצע ספטמבר 1945, שלטונות הכיבוש האמריקני עצרו את הומה והוא הוסגר לפיליפינים, שם הוא נשפט על ידי בית דין אמריקאי על 48 סעיפים של הפרת דיני המלחמה הבינלאומיים הנוגעים לזוועות שביצעו חייליו במהלך צעדת המוות של בטאן.
הומה הועמד לדין ב-19 בדצמבר 1945 והמשפט נערך בבית הנציב העליון במנילה בין התאריכים 3 בינואר עד 11 בפברואר 1946. צוות של שישה עורכי דין, שאף אחד מהם לא היה בעל ניסיון בתחום המשפט הפלילי מונה לסנגר על הומה.
התביעה זימנה עדים והגישה תצהירים המעידים על התעללות ותנאים גרועים בהם נתקלו חיילי בעלות הברית במהלך הצעדה.
בפרט, ג'יימס בלדאסאר, ניצול הצעדה, העיד על הריגתם של שני קצינים של בעלות הברית בידי היפנים ואדישותו של הומה למחלות ולסבלם של שבויי המלחמה.
במהלך הגנתו טען הומה כי היה כל כך עסוק בתוכניות לתקיפה בקורגידור, עד ששכח מהטיפול בשבויים והאמין כי קציניו מטפלים כראוי בעניין.
הוא טען שלא למד על הזוועה אלא רק לאחר המלחמה, אף שמפקדתו הייתה במרחק 150 מטרים בלבד מנתיב הצעדה.
בקביעה בבית המשפט, "נודע לי לראשונה בבית המשפט על הזוועות ואני מתבייש בעצמי אם הזוועות הללו אכן קרו." רוברט פלץ, חבר צוות ההגנה של הומה, ציין ביומנו: "אני באמת מאמין שלא היה [להומה] שום מושג באשר להתרחשויות."
ההיסטוריון קווין סי מרפי טוען כי אמנם לא ברור אם הומה הורה על מעשי הזוועה שהתרחשו במהלך הצעדה, אך היעדר מומחיות מנהלית של הומה וחוסר יכולתו להאציל בצורה מספקת את הסמכות ולשלוט באנשיו סייעו לאפשר את הזוועות.
לאחר שהכוחות האמריקניים והפיליפינים נכנעו לחצי האי בטאן, הומה הפנה את הלוגיסטיקה של הטיפול בכ-25,000 האסירים לידי האלוף יושיצקה קוואנה.
הומה הצהיר בפומבי כי יתייחסו לשבויי מלחמה בהגינות.
התגבשה תוכנית, שאושרה על ידי הומה, להסעתם ולהצעדת האסירים למחנה אודונל.
עם זאת, התוכנית הייתה לקויה מאוד, מכיוון שהשבויים האמריקנים והפיליפינים רעבו, היו חלשים ממלריה, ומנו לא 25,000 אלא 76,000 גברים.
ב-11 בפברואר 1946 הורשע הומה בכל הסעיפים ונידון "להיירות למוות באמצעות כיתת יורים", הנחשב למכובד יותר מעונש מוות בתלייה.
אשתו של הומה ביקרה אצל דאגלס מקארתור כדי לדחוק לבדיקה מדוקדקת של המקרה של בעלה.
מקארתור אישר את גזר הדין של בית הדין והומה הוצא להורג על ידי כיתת יורים אמריקאית ב-3 באפריל 1946, בלוס באנוס, לגונה, כמה קילומטרים ממחנה המעצר לשעבר באוניברסיטת הפיליפינים בלוס באנוס.
היו טענות ואישומים שונים כי משפטו של הומה היה לא הוגן או מוטה.
השופט פרנק מרפי, בהסתייגות מהכחשת הדיון של בית המשפט העליון של ארצות הברית על כלל ראיות, הצהיר כיאו שאנחנו מנהלים משפט כזה ברוח האווירה ובאווירה של החוקה שלנו או שאנחנו נוטשים כל יומרה לצדק, נותנים לעידנים לחמוק ולרדת לרמה של טיהור דם נקמני.סנגורו הראשי של הומה, ג'ון ה.
סקין הבן, הצהיר כי מדובר ב"משפט מאוד לא סדיר, שהתנהל באווירה שלא הותירה ספק לגבי התוצאה הסופית".
הגנרל ארתור טרודו, חבר בית הדין לחמישה חברים שגינה את הומה, אמר בראיון משנת 1971,אין עוררין אלא שכמה גברים שהיו חלשים או פצועים נורו או נדקרו במצעד המוות הזה.
השאלה היא כמה דרגי פיקוד היו אחראים עד כדי כך שאתה צריך לגנות אותו על רצח או פשע, ובזה הואשם הגנרל הומה...
עלינו לחשוב על חוכמתנו לגנות את גנרל הומה למוות.
אני חייב להודות שלא הייתי הרבה בעד זה.
למעשה התנגדתי לזה אבל יכולתי להתנגד רק לנקודה שמאפשרת לירות בו כחייל ולא לתלות אותו...
חשבתי שהוא חייל מצטיין.הגנרל דאגלס מקארתור בראיון על המקרה כתב,אם נאשם זה אינו ראוי לגורלו השיפוטי, אף אחד בהיסטוריה השיפוטית מעולם לא יעשה זאת.
לא יכול להיות פשע גדול יותר, מחריד או מסוכן יותר מאשר השמדה המונית, במסווה של סמכות צבאית או צורך צבאי, של גברים חסרי ישע שאינם מסוגלים לתרום עוד למאמץ המלחמתי.
כישלון בהליך החוקי להעניש על מעשים כאלה של מעשה פלילי יאיים על מרקם החברה העולמית.
הומברו היא מערכת ניהול חבילות תוכנה חופשית ובקוד פתוח, המפשטת את תהליך התקנת התוכנות במערכות ההפעלה MacOS של אפל ולינוקס.
השם, שמשמעותו בירה תוצרת בית, רומז על בניית תוכנה בהתאם לטעמו של המשתמש.
מנהל החבילות צבר בהתחלה פופולריות בקהילת Ruby on Rails וזכה לשבחים על אפשרויות ההרחבה שלו.
הומברו הומלץ בשל נוחות השימוש בו וכן שילובו בממשק שורת הפקודה.
הומברו הוא אחד הפרויקטים של מוסד חופש התוכנה, ומנוהל כולו על ידי מתנדבים ללא תשלום.
הומברו עשה שימוש נרחב ב-GitHub כדי להרחיב את התמיכה במספר חבילות באמצעות תרומות משתמשים.
בשנת 2010, הומברו היה הפרויקט עם הכי הרבה תורמים ב-GitHub.
בשנת 2012, להומברו היה המספר הגדול ביותר של תורמים חדשים ב-GitHub.
בשנת 2013, להומברו היו המספר הגדול ביותר של תורמים ושל בעיות שנסגרו בכל GitHub.
הומברו הוליד כמה פרויקטי משנה כמו Linuxbrew, גרסת לינוקס שכיום היא ממוזגת באופן רשמי בהומברו, Homebrew Cask, המבוסס על הומברו ומתמקד בהתקנת יישומי ממשק משתמש גרפי ו"ברזים" המוקדשים לאזורים ספציפיים או לשפות תכנות כמו PHP.
הומברו נכתב על ידי מקס האוול בשנת 2009. במרץ 2013, הומברו השלים בהצלחה קמפיין Kickstarter לגיוס כספים לשרתים והצליח לגייס כ-15 אלף פאונד.
ב־13 בדצמבר 2013 הקוד של הומברו עבר מחשבון GitHub של האוול לחשבון עצמאי של הפרויקט.
בפברואר 2015, בגלל תקלה בסורספורג' שהביאה לכך שלא היה ניתן לגשת לקבצים, הומברו העביר את אירוח הקבצים לבינטריי.
ב־21 בספטמבר 2016 פורסמה גרסת הומברו 1.0.0. החל מפברואר 2021, הומברו מתוחזק על ידי צוות של 34 אנשים.
בינואר 2019, Linuxbrew מוזג להומברו, והוסיף תמיכת בטא עבור לינוקס לסט היכולות של הומברו.
ב-2 בפברואר 2019 פורסמה גרסת הומברו 2.0.0. ב־21 בספטמבר 2020 שוחררה גרסת 2.5.2 הומברו עם תמיכה ב"ברזי בקבוקים" (מאגרי חבילות בינאריות) באמצעות GitHub Releases.
הומברו כתוב בשפת Ruby וממוקד לגרסת ה-Ruby שמגיעה מותקנת עם מערכת ההפעלה macOS.
כברירת מחדל הומברו מותקן ב- /usr/local ומורכב ממאגר git, המאפשר למשתמש לעדכן את הומברו על ידי משיכת מאגר מעודכן מ-GitHub.
מנהל החבילות בונה תוכנה מקוד מקור באמצעות "נוסחאות", סקריפטים של רובי שנבנו עם השפה הספציפית לתחום (DSL) של הומברו לניהול תלויות, הורדת קובצי מקור ותצורה והידור תוכנה.
חבילות בינאריות המכונות "בקבוקים" מספקות נוסחאות שנבנו מראש עם אפשרויות ברירת מחדל.
הומברו אינו מכבד את הרשאות ברירת המחדל של /usr/local; הבעלות על הספריות משתנה ממשתמש העל עם הרשאות קבוצתיות עבור קבוצת הגלגלים למשתמש המתקין ולקבוצת "admin".
כל הקבצים, ולא רק התיקיות, מקבלים שינוי בעלות על ידי המתקין.
יש הטוענים כי זהו פגם אבטחה משמעותי.
הומברו אוסף סטטיסטיקות התקנה, שגיאות בנייה וגרסאות מערכת הפעלה באמצעות Google Analytics.
אפשר לבטל את ההסכמה עם הפקודה brew analytics off.
משתמשים יכולים לצפות בנתוני אנליטיקס מ-30, 90 ו-365 הימים האחרונים באתר הומברו.
הומו נשר רמלה הוא אחד המאובנים האנושיים שנמצאו במהלך חפירות ארכאולוגיות בנשר רמלה בישראל.
חוקרי האתר פירשו את השרידים כשייכים לאוכלוסייה נכחדת של אדם שהתקיימה לערך עד זמן קיומו של אתר נשר רמלה, כ-120,000 שנים לפני זמננו.
המאובנים נמצאו ביחד עם כלי צור מסותתים ועצמות בעלי חיים שניצודו.
אתר נשר רמלה התגלה בעקבות עבודות חציבה במפעל נשר רמלה.
האתר נחפר בין השנים 2010–2011 והתגלו שם פריטים ארכאולוגיים רבים מהתקופה הפלאוליתית התיכונה.
בשנת 2021 פרסם צוות החוקרים בכתב העת Science את מאובני האדם שנמצאו בחפירות: פיסת גולגולת ולסת תחתונה כמעט שלמה.
המאובנים נמצאו בשכבה התחתונה ביותר באתר, שכבה VI, המתוארכת לכ-140―120 אלפי שנים לפני זמננו.
כשנמצאה הלסת, נקבע על ידי החוקרים בראשות פרופסור ישראל הרשקוביץ מאוניברסיטת תל אביב כי האדם אינו הומו ספיינס משום עובייה של פיסת הגולגולת וחסרונו של סנטר בולט בלסת התחתונה וכי מדובר בטיפוס חדש שכונה הומו נשר רמלה.
במאמר תגובה ב-Science שפרסמו אסף מרום מהטכניון ויואל רק מאוניברסיטת תל אביב, נטען כי הלסת מתאימה לחלוטין במאפייניה לניאנדרטל, ויש לסווג כך את השרידים, שאינם טיפוס חדש למדע של אדם.
בתגובה שפרסם צוות חוקרי המאובן, בראשות הילה מאי, הם טוענים כי השחזורים של מרום ורק אינם מדויקים וממילא נופלים גם הם מחוץ לטווח השונות של הניאנדרטלים.
בנוסף הצביעו מאי ושותפיה שניתוחם של מרום ורק כלל לא החשיב את צורתה המיוחדת וה"ארכאית" של פיסת הגולגולת, שאינה מתאימה לאדם הניאנדרטלי, ואת הגיוון הרב באוכלוסיית האדם בתקופה הפלאוליתית התיכונה שאינו ניתן לחלוקה דיכוטומית - מודרניים מול ניאנדרטלים ותו לא.
יותר מ-6,000 כלי אבן התגלו באתר.
במהלך החפירה נמצאו עדויות לכלים שנעשו בטכניקת לוולואה.
אוכלוסיית הומו נשר רמלה שלטה בטכנולוגיות ייצור כלי אבן שהיו ידועים בעבר בקרב הניאנדרטלים וההומו ספיינס.
הצוות הארכאולוגי בראשותו של יוסי זיידנר פירש את הנוכחות של תעשיית כלים זו כעדות לאינטראקציות תרבותיות בין אוכלוסיות הומו נשר רמלה לאוכלוסיות הומו ספיינס.
מחוז הומבולדט הוא מחוז בצפון-מערב מדינת קליפורניה בארצות הברית, על שמו של החוקר הפרוסי אלכסנדר פון הומבולדט.
נכון למפקד האוכלוסין של 2020 הייתה האוכלוסייה במחוז 136,463 נפשות.
מושב המחוז היא העיר .
מחוז הומבולדט כולל את של יוריקה--, והוא ממוקם בצפון החוף הצפוני של קליפורניה, כ-435 קילומטרים צפונית לסן פרנסיסקו.
האקלים במחוז הוא בין האקלימים המגוונים ביותר במחוזות ארצות הברית, עם קיץ מתון מאוד בחוף וימים חמים בפנים הארץ.
בדומה לאזור הנרחב שסביבו, הקיץ יבש במיוחד ובחורף יש גשמים ניכרים.
מרכזי האוכלוסייה העיקריים של המחוז, העיר יוריקה, אתר הקמפוס הראשי של , ועיירת המכללות הקטנה יותר, , האתר של , ממוקמים בסמוך ל, המפרץ הטבעי השני בגודלו בקליפורניה.
ערים ועיירות באזור ידועות במאות דוגמאות מעוטרות של .
מחוז הומבולדט הוא מחוז הררי וכפרי המיוער בצפיפות עם כ-177 קילומטרים של קו חוף (יותר מכל מחוז אחר במדינה), הממוקם לאורך חוף האוקיינוס השקט ברכסי החוף הטרשיים של .
עם כמעט 6,100 קילומטרים רבועים של יער ציבורי ופרטי מנוצלים מסחרית, מייצר מחוז הומבולדט לבדו עשרים אחוז מהנפח הכולל, ושלושים אחוז מהערך הכולל, של כל המיוצרים בקליפורניה.
המחוז מכיל למעלה מארבעים אחוזים מכל היערות הראשוניים של עצי סקוויה נאה העתיקים שנותרו, שרובם המכריע מוגן או שמור בקפדנות בתוך עשרות יערות ופארקים לאומיים, מדינתיים ומקומיים, בהיקף כולל של כ-2,751 קילומטרים רבועים.
התושבים המקוריים של האזור הידוע כיום כמחוז הומבולדט כוללים את הילידים בני הוויוט, היורוק, ההופה, הקארוק, ה, ה, ה ו, כולל הוואילאקי, ה והנונגטל.
סוחרים ספרדים ערכו ביקורים בלתי מתוכננים בקליפורניה עם הגליאונים של מנילה בשיט חזרה מהפיליפינים החל משנת 1565. הפעם הראשונה המתועדת של אנשים ממוצא אירופאי שהגיעו לאזור הייתה נחיתה של הספרדים ב-1775 באזור העיירה של ימינו.
הכניסה הראשונה שתועדה ל על ידי לא-ילידים הייתה ביקור משנת 1806 של משלחת של ציידים של לוטרות הים מסיטקה שבאלסקה בשירותה של החברה הרוסית-אמריקאית.
משלחת הציד כללה את קפטן ג'ונתן וינשיפ (Jonathan Winship), אמריקאי, וכמה ציידים מבני ה.
המפרץ לא זכה לביקור שוב על ידי אנשים ממוצא אירופאי עד 1849 כאשר משלחת ביקרה במפרץ.
בשנת 1850, דאגלס אוטינגר (Douglas Ottinger) והנס בוהנה (Hans Buhne) נכנסו למפרץ, וקראו לו הומבולדט לכבוד חוקר הטבע והחוקר הגדול, אלכסנדר פון הומבולדט, והשם הושת מאוחר יותר על המחוז כולו.
מחוז הומבולדט נוצר ב-1853 מחלקים ממחוז טריניטי.
האזור סביב מפרץ הומבולדט היה מיושב בעבר אך ורק על ידי שבטי הילידים של הוויוט.
אחד מכפרי הוויוט הגדולים ביותר, , היה ממוקם באי במפרץ הומבולדט.
הכפר נוסד בסביבות 900 לפני הספירה.
הוא מכיל ערימת פסולת על שטח של 24 דונם ובעומק 4.3 מטרים.
זה היה האתר של שתועד על ידי הסופר , שחי אז ביוניון (Union), כיום .
בין 80 ל-200 גברים, נשים וילדים מבני הוויוט נרצחו באותו לילה בעיצומו של טקס דתי.
טולווט הוא כעת אתר סגור ונקודת ציון היסטורית לאומית.
בשנת 2019 הוחזר האי לבעלות של שבט הוויוט, וכיום ידוע בתור האי טולווט (Tuluwat) או דולווט (Duluwat).
ב-5 וב-6 בפברואר 1885, גורשה כל האוכלוסייה ממוצא סיני של יוריקה, שמנתה 300 גברים ו-20 נשים, לאחר שקרב יריות בין כנופיות סיניות יריבות (טונג) הביא לפציעתו של ילד בן 12 ולמותו של דייוויד קנדל בן ה-56, חבר מועצת עיריית יוריקה.
לאחר הירי היה מפגש של המון זועם של 600 תושבי יוריקה שהודיעו לסינים שהם אינם רצויים יותר ביוריקה וייתלו אם הם יישארו בעיר אחרי השעה 15:00 ביום שאחרי.
הם הועלו לשתי ספינות קיטור ונשלחו לסן פרנסיסקו.
גירוש נוסף של סינים אירע במהלך 1906 במפעל שימורים על הנהר .
באירוע גורשו 23 פועלים סינים לאחר התנגדויות לנוכחותם.
עם זאת, חלק מהסינים נשארו באזור אורלינס, שם חלק מבעלי האדמות הלבנים נתנו מחסה ורכשו מזון לעובדי המכרות הסינים עד לאחר חלוף המתח הבין-גזעי.
הסינים לא חזרו לערי החוף עד שנות ה-50.
על פי לשכת מפקד האוכלוסין של ארצות הברית, שטחו הכולל של המחוז הוא 10,490 קילומטרים רבועים, מתוכם 9,240 קילומטרים רבועים הם יבשה ו-1,250 קילומטרים רבועים (11.9%) הם מים.
הוא הנקודה המערבית ביותר בקליפורניה (קו אורך 124 מעלות, 24 דקות, 30 שניות).
מפרץ הומבולדט, נמל המים העמוקים היחיד בין סן פרנסיסקו לעיר , באורגון, ממוקם על החוף בערך בנקודת האמצע של המחוז.
מחוז הומבולדט מכיל מגוון מיני צמחים ובעלי חיים, עם בתי גידול משמעותיים של יערות וחופים.
באזורי החוף יש שטחים נרחבים של יערות סקוויה נאה.
שיח בולט בתת-היער הוא , שגבול תחום התפוצה הצפוני שלו הוא במחוז הומבולדט.
הנהרות הגדולים של מחוז הומבולדט כוללים (בסדר ספיקה, מטר מעוקב לשנייה, מהגדול לקטן):
הנהרות הקטנים יותר כוללים את רדווד קריק המשמעותי בשל כמות הספיקה שלו; ה; קבוצת הנהר איל המורכבת מהמזלג הדרומי (South Fork Eel River), המזלג הצפוני (North Fork Eel River) והנהר סולט (Salt River); הנהרות , סלמון, אלק, בר ו.
מבחינה היסטורית, במחוז הומבולדט ובכל החוף הצפוני הרחוק היו רעידות אדמה רבות בעוצמה של 6.0.
ב-1992 היו סדרה של שלוש רעידות אדמה גדולות שהתרחשו מול חופי כף מנדוסינו ב-25 וב-26 באפריל 1992, כשהגדולה ביותר הייתה בעוצמה 7.2. תשעים וחמישה בני אדם נפצעו ולרכוש במחוז נגרם נזק ניכר.
בשנת 2010, רעידת אדמה בעוצמה של 6.5 פקדה את החוף, 53 קילומטרים מערבית ליוריקה, והביאה לפציעות קלות בלבד ולנזק מבני מסוים לבתים ולשירותים, ולא דווח על הרוגים.
העיירה ארקטה בנויה על גבי .
הוא נוצר על ידי הפחתה של לוח גורדה מתחת ללוח הצפון-אמריקאי.
החורפים באזור החוף של המחוז גשומים מאוד, קרירים והקיצים מתונים, יבשים וערפיליים.
בחורף, הטמפרטורות נעות בין שיא של 4–15 מעלות צלזיוס לשפל של 0–9 מעלות צלזיוס.
הקיץ בחוף קריר עד מתון, עם שיא ממוצע של 16–21 מעלות צלזיוס וערפילים תכופים.
הטמפרטורות בקיץ בחוף נעות בין שיא של 18–21 מעלות צלזיוס לשפל של 8–13 מעלות צלזיוס.
באזורים המאוכלסים ובערים הסמוכות לחוף, הטמפרטורות הגבוהות ביותר נוטות להתהוות במקומות במרחק של קילומטרים ספורים בתוך היבשה מיוריקה וארקטה, בעיירות כמו פורטונה, ריו דל ובישובים קטנים יותר הממוקמים במרחק מה ממפרץ הומבולדט.
במקומות אלה שיא הקיץ הוא 21–24 מעלות צלזיוס.
אזור החוף חווה מספר לילות מתחת לנקודת הקיפאון בחורף ובתחילת האביב, אם כי שלג וקיפאון מתמשך נדירים.
סופות גשם בחורף תכופות, עם ממוצעים של 760 עד 2,500 מילימטרים גשם בשנה, כתלות בגובה.
אזורים פנימיים של המחוז חווים גם הם חורפים גשומים וקרירים.
שלג נפוץ בגבהים של מעל ל-900 מטרים במהלך חודשי החורף, והוא אפילו עמוק מספיק בגבהים גבוהים יותר מה שאפשר הקמה של מעלית סקי קטנה בהר הורס (Horse Mountain), ליד וילו קריק (Willow Creek), במשך כמה עשרות שנים בסוף המאה ה-20, עד שנסגרה.
הקיץ מראה את ההבדל החד ביותר בין האקלים החופי והאקלים בפנים הארץ.
באזורים הפנימיים של מחוז הומבולדט יש שיא של 27–37 מעלות צלזיוס בהתאם לגובה ולמרחק מהאוקיינוס.
שיאי קיץ מדי פעם של 38 מעלות צלזיוס נפוצים בחלקים המזרחיים והדרומיים של המחוז כולל אורלינס (Orleans), הופה (Hoopa), וילו קריק, גרברוויל (Garberville), האנידיו (Honeydew) ועמקי הנהרות הפנימיים.
+טמפרטורות מקסימליות ומינימליות יומיות ממוצעות עבור החודשים החמים והקרים ביותר ביישובים נבחרים של מחוז הומבולדטמיקוםחודשטמפרטורהחודשטמפרטורהיוריקה אוגוסט 11–18 דצמבר 4–12ארקטה ספטמבר 11–17 דצמבר 3–12פרנדייל אוגוסט 11–22 דצמבר 4–13וילו קריק יולי 11–34 דצמבר 1–10גרברוויל אוגוסט 12–31 דצמבר 3–9שלטר קוב אוגוסט 11–21 ינואר 7–14אוריק אוגוסט 9–21 ינואר 2–11
נכון למפקד האוכלוסין של שנת 2000 מנתה האוכלוסייה של מחוז הומבולדט 126,518 נפשות.
נכון לאותו מפקד אוכלוסין, היו 51,238 משקי בית במחוז הומבולדט, וצפיפות האוכלוסין הייתה 14 נפשות לכל קילומטר רבוע.
משרד האוצר של קליפורניה העריך שעד 2006, האוכלוסייה צפויה לגדול ל-131,361. היו 55,912 יחידות דיור בצפיפות ממוצעת של 6 לקילומטר רבוע.
ההרכב הגזעי של המחוז היה 84.7% לבנים, 0.9% שחורים או אפרו אמריקאים, 5.7% ילידים אמריקאים, 1.7% אסייתים, 0.2% מאיי האוקיינוס השקט, 2.5% מגזעים אחרים ו-4.4% משני גזעים או יותר.
בשנת 2017, 11.7% מהאוכלוסייה היו היספנים או לטינים לפי הלשכה למפקד האוכלוסין של ארצות הברית.
לפי מפקד האוכלוסין 2000. 92.1% דיברו אנגלית ו-4.6% דיברו ספרדית כשפתם הראשונה.
היו 51,238 משקי בית, מתוכם ל-28.5% היו ילדים מתחת לגיל 18 שגרים איתם, 43.1% היו זוגות נשואים שחיו יחד, ל-11.8% הייתה בעלת בית אישה ללא בעל נוכח, ו-40.2% היו רווקים.
28.9% מכלל משקי הבית היו יחידים, ול-9.2% היה מישהו שחי לבדו בן 65 ומעלה.
גודל משק הבית הממוצע היה 2.39 וגודל המשפחה הממוצע היה 2.95.
במחוז הייתה הפריסה הבאה של גילאים.
ההכנסה החציונית למשק בית במחוז הייתה 31,226 דולר, וההכנסה החציונית למשפחה הייתה 39,370 דולר.
לגברים הייתה הכנסה חציונית של 32,210 דולר לעומת 23,942 דולר לנשים.
ההכנסה לנפש במחוז הייתה 17,203 דולר.
מפקד האוכלוסין של ארצות הברית ב-2010 דיווח כי במחוז הומבולדט יש אוכלוסייה של 134,623 נפשות.
ילדי מחוז הומבולדט נמצאים בסיכון גבוה יותר לרמות גבוהות של הרעלת עופרת בדמם מאשר בפלינט במישיגן שהתפרסמה לאחר שהוכרז בה מצב חירום בשל עופרת במי השתייה – וכמעט כפול מזה של כל מחוז אחר שנמדד בקליפורניה.
המקרים מרוכזים בעיר העתיקה של יוריקה ובאזורי מרכז העיר.
מחוז הומבולדט ידוע בעצי הסקוויה המרשימים שלו, ודונמים רבים פרטיים של עצי סקוויה הופכים את הומבולדט ליצרן העץ המוביל בקליפורניה.
אזור שפכי הנהרות השופעים מאפשרים ייצור מוצרי חלב עשירים ואיכותיים.
קצת יותר פנימה ביבשת, העמקים החמים יותר היו היסטורית אידיאלים למטעי תפוחים ופירות אחרים בשפע.
במאה ה-21 ניטעו כרמים לאורך הנהרות טריניטי, קלאמת, מטולה ונהר איל העליון.
מחוז הומבולדט ידוע בחוות החלב האיכותיות שלו בניהול משפחתי.
חברת Humboldt Creamery, יצרנית משמעותית של גלידה ומוצרי חלב אחרים ברמה גבוהה, עדיין פועלת מהמטה המקורי הממוקם ב בסמוך לנהר איל.
כחלק מ, מחוז הומבולדט ידוע בגידול הקנאביס, המוערך בשווי מיליארדי דולרים.
מאפשרת לחולים ולמטפלים שקיבלו המלצת רופא לגדל באופן חוקי (ברמת המדינה בלבד) עד 99 צמחים במחוז הומבולדט.